open-index/open-wikipedia-markdown huggingface dataset:
Kálathos (Ródos)

**Kálathos** () on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Aiemmin kylä kuului Líndoksen kuntaan ja vuodesta 2011 lähtien Ródoksen kunnan Líndoksen kunnallisyksikköön. Kálathos muodostaa oman kyläyhdyskuntansa (Τοπική Κοινότητα Καλάθου, *Topikí Koinótita Kaláthou*). Kylän väkiluku on 502 (vuonna 2011).

Kálathoksen kylä sijaitsee Ródoksen itärannikon puolessa välissä noin 45 kilometriä etelälounaaseen Ródoksen kaupungista ja noin viisi kilometriä luoteeseen Líndoksen kylästä. Kylä on nykyisin kasvanut turistikohteeksi, joka tunnetaan pitkästä rannastaan. Vanha Kálathoksen kylä sijaitsee ylempänä vuorenrinteessä.

Toisen maailmansodan aikana rannikkotasangolla kylän pohjoispuolella sijaitsi italialaisten sotilaslentokenttä. Se erottuu maastossa hyvin edelleen.

## Lähteet

## Aiheesta muualla
Limenária

**Limenária** () on Kreikan kaupunki, joka sijaitsee Thásoksen saarella. Se kuuluu hallinnollisesti Thásoksen kuntaan, Thásoksen alueyksikköön ja Itä-Makedonian ja Traakian alueeseen. Kaupungin väkiluku on 2&nbsp;471 (vuonna 2011).

Limenárian pieni kaupunki sijaitsee Thásoksen lounaisrannikolla noin 38 kilometriä lounaaseen saaren pääkaupungista Thásoksen kaupungista eli Liménas Thásousta. Asutus paikalla alkoi kasvaa 1900-luvun alkupuolella kaivostoiminnan ansiosta. Tuolloin siellä toimi saksalainen kaivosyhtiö Speidel. 1920-luvulla sinne muutti paljon evakkoja Kreikan ja Turkin väestönvaihdossa.

Nykyisin Limenária on saaren toiseksi suurin kaupunki, ja kehittynyt suosituksi turistikohteeksi. Sen nähtävyyksiin kuuluvat muun muassa Speidel-yhtiön vanha pääkonttori, joka tunnetaan nimellä Palatáki (”Pieni palatsi”), sekä kansatieteellinen museo.

Limenária muodostaa myös laajemman kaupunkiyhdyskunnan (Δημοτική Κοινότητα Λιμεναρίων, *Dimotikí Koinótita Limenaríon*), johon kuuluu varsinaisen Limenárian kaupungin lisäksi Kástron kylä. Lisäksi noin kilometrin pohjoiseen Limenáriasta sijaitsee siihen kiinni kasvanut naapurikylä Kalývia eli Ágios Geórgios. Koko yhdyskunnan väkiluku on 2&nbsp;480.

## Lähteet

## Aiheesta muualla
Néa Raidestós

**Néa Raidestós** () on Kreikan kaupunki, joka kuuluu hallinnollisesti Thérmin kuntaan, Thessalonikin alueyksikköön ja Keski-Makedonian alueeseen. Kaupungin väkiluku on 3&nbsp;869 (vuonna 2011).

Néa Raidestóksen pieni kaupunki, suomeksi ”Uusi Raidestós”, sijaitsee Chalkidikín niemimaan luoteisosassa linnuntietä noin 16 kilometriä kaakkoon Thessalonikista. Se oli alun perin nykyisen Turkin alueelta Kreikan ja Turkin väestönvaihdon vuoksi tulleiden kreikkalaisevakkojen kylä, ja syntyi vuonna 1923. Asutuksen alkuperäinen nimi oli turkkilaisperäinen *Mantzárides* (Μαντζάρηδες). Vuonna 1953 se nimettiin uudelleen nykyiselle nimelleen, joka viittaa vanhaan Raidestókseen (antiikin Bisanthe/Rhaidestos, nyk. Tekirdağ) Itä-Traakiassa.

Néa Raidestós muodostaa myös laajemman kaupunkiyhdyskunnan (Τοπική Κοινότητα Νέας Ραιδεστού, *Topikí Koinótita Néas Raidestoú*), johon kuuluu varsinaisen Néa Raidestóksen kaupungin lisäksi kylä Filothéi. Koko yhdyskunnan väkiluku on 4&nbsp;101.

## Lähteet
Olympiáda (Chalkidikí)

**Olympiáda** (, ) on Kreikan kylä, joka kuuluu hallinnollisesti Aristotéliin kuntaan, Chalkidikín alueyksikköön ja Keski-Makedonian alueeseen. Aiemmin kylä kuului Stágira-Ákanthoksen kuntaan ja vuodesta 2011 lähtien Aristotéliin kunnan Stágira-Ákanthoksen kunnallisyksikköön. Olympiáda muodostaa oman kyläyhdyskuntansa (Τοπική Κοινότητα Ολυμπιάδος, *Topikí Koinótita Olympiádos*). Kylän väkiluku on 741 (vuonna 2011).

Olympiádan kylä sijaitsee Strymonikóslahden rannalla Chalkidikín niemimaan koillisrannikolla, noin 95 kilometriä itään Thessalonikista ja noin 35 kilometriä pohjoiseen Aristotéliin kuntakeskuksesta Ierissóksesta. Niemellä heti kylän itäpuolella sijaitsee antiikin ajan Stageiran kaupungin arkeologinen alue.

Kylä on saanut nimensä Olympiaasta, Aleksanteri Suuren äidistä, joka perinteen mukaan oli karkotettuna joko Stageirassa tai nykyisen kylän edustalla sijaitsevalla Kafkanáksen saarella.

Kylän ympäristössä on useita hiekkarantoja sekä Natura 2000 -aluetta.

## Lähteet

## Aiheesta muualla
Piána

**Piána** () on Kreikan kylä, joka kuuluu hallinnollisesti Trípolin kuntaan, Arkadian alueyksikköön ja Peloponnesoksen alueeseen. Aiemmin kylä kuului Fálanthoksen kuntaan ja vuodesta 2011 lähtien Trípolin kunnan Fálanthoksen kunnallisyksikköön. Piána muodostaa oman kyläyhdyskuntansa (Τοπική Κοινότητα Πιάνας, *Topikí Koinótita Piánas*). Kylän väkiluku on 70 (vuonna 2011).

Piánan kylä sijaitsee Maínalo-vuoren etelärinteessä noin 19 kilometriä luoteeseen Trípolin kaupungista. Läheltä virtaa Elissónas-joki. Kylän nimen katsotaan perustuvan Pan-jumalan nimeen.

Piánan tärkein kirkko on omistettu Pyhälle Georgiokselle (Pyhä Yrjö, *Ágios Geórgios*). Kylän lähellä sijaitsevat antiikin ajan Dipaian kaupungin rauniot.

## Lähteet

## Aiheesta muualla
Arkása

**Arkása** () on Kreikan kylä, joka sijaitsee Kárpathoksen saarella. Se kuuluu hallinnollisesti Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen. Kylän väkiluku on 531 (vuonna 2011).

Arkásan kylä sijaitsee Kárpathoksen länsirannikon eteläosassa linnuntietä noin yhdeksän kilometriä länsilounaaseen Kárpathoksen kaupungista eli Pigádiasta. Kylä on perinyt nimensä antiikin ajan Arkesseian kaupungilta, joka sijaitsi sen lähellä. Kylän nähtävyyksiin kuuluvat muun muassa varhaisbysanttilaisen, 400-luvulla rakennetun Pyhän Anastasian (*Agía Anastasía*) kirkon rauniot lattiamosaiikkeineen. Antiikin Arkesseian rauniot sijaitsevat nykyisellä Palaiókastron vuorella.

Nykyisin Arkásan kylässä on pienimuotoista turismia. Kylän lähellä on joitakin rantoja. Ágios Nikólaoksen ranta, joka on saanut nimensä siellä olevasta Pyhälle Nikolaokselle omistetusta kappelista, sijaitsee noin kilometrin kylästä etelään.

Arkása muodostaa myös laajemman kyläyhdyskunnan (Τοπική Κοινότητα Αρκάσας, *Topikí Koinótita Arkásas*), johon kuuluvat varsinaisen Arkásan kylän lisäksi Foiníkin kylä sekä pienet saaret Diakóftis (Diakóptis) ja Charkiás (Chalkiás). Koko yhdyskunnan väkiluku on 564.

## Lähteet

## Aiheesta muualla
Potámi (Sámos)

**Potámi** () on Kreikan kylä, joka sijaitsee Sámoksen saarella. Se kuuluu hallinnollisesti Dytikí Sámoksen kuntaan, Sámoksen alueyksikköön ja Pohjois-Egean saarten alueeseen. Aiemmin kylä kuului Karlóvasin kuntaan ja vuodesta 2011 lähtien Sámoksen kunnan Karlóvasin kunnallisyksikköön. Kylän väkiluku on 19 (vuonna 2011).

Potámin kylä, suomeksi ”Joki”, sijaitsee Sámoksen luoteisrannikolla noin kolme kilometriä länteen Karlóvasista ja 34 kilometriä samaan suuntaan Sámoksen kaupungista. Kylä tunnetaan muun muassa rannastaan sekä kylästä noin 1,5 kilometriä saaren sisäosiin sijaitsevista vesiputouksista. Nähtävyyksiin kuuluvat myös bysanttilaisaikainen Vapahtajan kirkastumisen (*Metamórfosi tou Sotíros*) kirkko, joka on saaren vanhin ja peräisin 1000-luvulta, lähellä vesiputouksia, sekä moderni Pyhän Nikolaoksen (*Ágios Nikólaos*) kirkko lähellä rantaa.

## Lähteet

## Aiheesta muualla
Potamiá (Thásos)

**Potamiá** () on Kreikan kylä, joka sijaitsee Thásoksen saarella. Se kuuluu hallinnollisesti Thásoksen kuntaan, Thásoksen alueyksikköön ja Itä-Makedonian ja Traakian alueeseen. Kylän väkiluku on 1&nbsp;383 (vuonna 2011).

Potamián kylä, suomeksi ”Jokialue”, ”Jokilaakso”, sijaitsee Thásoksen koillisissa sisäosissa noin 10 kilometriä etelään Thásoksen kaupungista eli Liménas Thásousta ja noin 2,4 kilometriä sisämaahan saaren itärannikosta. Se on rakennettu Ypsário-vuoren itärinteeseen. Kylän nimi viittaa sen läpi virtaavaan jokeen. Potamiá on yksi saaren suurimpia kyliä.

Potamiá muodostaa myös laajemman kyläyhdyskunnan (Δημοτική Κοινότητα Ποταμιάς, *Dimotikí Koinótita Potamiás*), johon kuuluu varsinaisen Potamián kylän lisäksi Léfkin kylä. Koko yhdyskunnan väkiluku on 1&nbsp;384. Kylän edustan rannikolla sijaitsee Chrysí Aktí (”Kultarannikko”), joka on eteläosa pitkästä Chrysí Ammoudián (”Kultahiekka”) hiekkarannasta.

Potamián pääelinkeinot ovat maanviljelys, karjankasvatus, kalastus ja turismi. Kylän nähtävyyksiin kuuluu muun muassa veistosgalleria nimeltä Kunnallinen museo Polýgnotos Vagís. Se on omistettu Potamiásta kotoisin olleelle taiteilija Polýgnotos Vagísille.

## Lähteet

## Aiheesta muualla
Prínos (Thásos)

**Prínos** () on Kreikan kylä, joka sijaitsee Thásoksen saarella. Se kuuluu hallinnollisesti Thásoksen kuntaan, Thásoksen alueyksikköön ja Itä-Makedonian ja Traakian alueeseen. Kylän väkiluku on 1&nbsp;211 (vuonna 2011).

Prínoksen kylä sijaitsee Thásoksen luoteisosassa noin 1,4 kilometriä sisämaahan merenrannasta ja noin 16 kilometriä länsilounaaseen Thásoksen kaupungista eli Liménas Thásousta. Se on yksi saaren suurimpia kyliä. Seudun pääelinkeino on oliivinviljely.

Prínos muodostaa myös laajemman kyläyhdyskunnan (Δημοτική Κοινότητα Πρίνου, *Dimotikí Koinótita Prínou*), johon kuuluvat varsinaisen Prínoksen kylän lisäksi kylät Agios Andréas Prínou, Megálos Prínos, Mikrós Prínos ja Órmos Prínou. Koko yhdyskunnan väkiluku on 1&nbsp;423. Órmos Prínou on Prínoksen ranta-asutus. Sen satama Skála Prínou on Thásoksen toiseksi tärkein satama Thásoksen kaupungin jälkeen, ja sieltä on yhteys Kaválan kaupunkiin.

## Lähteet
Skoila

**Skoila** () on kylä Salon kaupungin Perniössä. Kylä sijaitsee Perniön lounaisosassa Strömman ja Ylönkylän välissä.

Skoilan asutus on sijoittunut kyläalueen eteläosaan, jossa myös kylän pellot sijaitsevat. Skoilan kyläalue ulottuu Kemiöntieltä Vähäjärvelle. Kylän pohjoisosa on Teijon ylänköön kuuluvaa osin soista metsämaata. Kylän läpi kulkee Matildaan kulkeva Skoilantie.

Skoilan pohjoisosassa olevan Isorahkan suon lähistöltä on löytynyt merkkejä kivikautisesta asuinpaikasta. Skoilan kylä kuitenkin on keskiaikainen uudisasutuskylä. Isojaon yhteydessä vuonna 1794 Skoilan yksinäistila jaettiin kahtia. Itätalo ja Länsitalo siirrettiin vanhalta kylätontilta omille mailleen ja tiloilla oli yhtenäisomistuksessa mylly sekä rakuunan torppa. 1900-luvun alkuvuosikymmeninä Skoilaan lohkottiin 12 uutta tilaa. Lähipalvelut ovat sijainneet ennen Ylönkylässä. Nykyisin lähiseutu on hiljentynyt ja väkiluku vähentynyt.

## Lähteet
Kivi (ympäristötaideteos)

**Kivi** on suomalaisen kuvanveistäjä Anne Koskisen suunnittelema ympäristötaideteos Helsingin Aurinkolahden Kauniinilmanpuistossa. Teos on paljastettu vuonna 2008, ja se on vuonna 2003 järjestetyn kutsukilpailun voittajateos.
__NOTOC__
## Teos
Vuosaaren Aurinkolahden alueelle valmistui vuonna 2008 virkistyskäyttöön tarkoitettu Uutelankanava. Kanavan rakentaminen alkoi jo vuonna 2003 raivaus- ja maansiirtotöillä. Helsingin kaupungin rakennusvirasto halusi kanavaa ympäröivälle alueelle taideteoksen, joka kestäisi ulkoilmaa, ei aiheuttaisi vaaraa ja säilyisi vähintään 30 vuotta. Virasto järjesti teoksen hankkimiseksi kutsukilpailun, johon pyydettiin kaikkiaan seitsemän taiteilijaa tai taiteilijaparia. Kilpailun voitti Koskisen teos *Kivi*. Koskisen ehdotus käsitti alueelta kaivetun luonnonkiven ja viisi siitä tehtyä pronssiin valettua kopiota, joita voisi käyttää näköala- ja istumapaikkoina.

Teos toteutettiin niin, että alkuperäisestä luonnonkivestä, ”emokivestä”, tehtiin kolme pronssivaloskopiota, jotka sijoitettiin kanavan itärannan Kauniinilmanpuistoon istutetulle alueelle kävelyreitin varrelle. ”Emokivi” on sijoitettu kanavan keskialtaaseen ja se on osittain veden alla. Kaikki neljä kiveä ovat hiukan eri asennoissa, josta johtuen ne näyttävät erilaisilta. Pronssiset kivet patinoituvat aikaa myöten ja toisaalta niiden koskettelu saa pronssivaloksen pinnan hohtamaan kiiltävänä. Alkuperänsä takia teoksen luonnonkiven ja pronssivalosten nähdään ”toimivan käsitteellisenä muistomerkkinä paikan ympäristön muutokselle luoden pitkän perspektiivin jääkaudesta tähän päivään.”

Milja Liimatainen on käsitellyt Koskisen teosta vuonna 2012 valmistuneessa taidehistorian pro gradu -tutkielmassaan *Julkinen veistos ja tila – Kivi, Kolme aitaa ja Epigrammeja Helsingin kaupungin jalankulkijoille paikkasidonnaisina merkitysten muodostajina*. Liimataisen mukaan ”Koskinen on suvereeni eri materiaalien, kiven, pronssin, puun ja marmorin työstäjä ja tunnusomaista hänen teoksilleen onkin lähes piinaavan huolellinen toteutus.”

### Kuvia teoksesta

Tiedosto:Anne Koskinen Kivi emokivi.JPG|*Kivi*. ”Emokivi” Uutelankanavassa.
Tiedosto:Anne Koskinen Kivi kivi 2.JPG|*Kivi*. Lähinnä emokiveä oleva pronssinen kivi.
Tiedosto:Anne Koskinen Kivi kivi 3.JPG|*Kivi*. Toiseksi lähinnä emokiveä oleva pronssinen kivi.
Tiedosto:Anne Koskinen Kivi kivi 1.JPG|*Kivi*. Kauimmainen pronssikivi.


## Lähteet
* 

### Viitteet
Yoroi-dōshi

**Yoroi-dōshi** () on samuraiden käyttämä tantōn kaltainen tikari, joka on tarkoitettu haarniskan läpäisemiseen. Se soveltui hyvin lähitaisteluun eli vastustajan pistämiseen painiessa. Yoroi-dōshi ilmaantui Japanin Sengoku-kaudella (myöhäinen Muromachi-kausi) 1300- ja 1400-luvuilla. Aseen terän pituus oli tyypillisesti 20–27&nbsp;cm, mutta voi joskus olla vain alle 15&nbsp;cm.

Yoroi-dōshilla pyrittiin iskemään haarniskan osien välisiin saumakohtiin tai aukkoihin, joten aseen terä oli kapea mutta varsinkin hamarapuolelta paksu ja rakenteeltaan tukeva. Terä oli suora, ei kaareva, ja poikkileikkaukseltaan kolmiomainen.

Ainakin Araki-ryū käyttää yoroi-dōshia harjoituksissaan.

## Galleria

Kuva:Yoroi doshi tanto 1.JPG | Antiikkinen yoroi-dōshi, jolla erikoisen paksu *motogasane* (terän paksuus *hamachi*n kohdalla).
Kuva:Yoroi doshi tanto Gassan school.jpg | Gassan-koulun yoroi-dōshi, noin vuodelta 1865, terän suurin paksuus 0,5 tuumaa.
Kuva:Yoroi doshi blade.JPG | Yksinkertainen yoroi-dōshi, terässä ei kuviointia.
Kuva:Yoroi doshi blade thickness.JPG| Erikoisen paksu terä
Kuva:Yoroi doshi tanto 11.jpg| Yoroi-dōshi


## Lähteet
Tepa Lukkarinen

**Teuvo "Tepa" Lukkarinen** (s. 1959) on kemiläinen laulaja ja lauluntekijä. Lukkarinen on kitaristi, laulaja, trubaduuri ja musiikkialan yrittäjä. 

Lukkarinen on julkaissut De Soto -orkesterin kanssa kuusi täysipitkää albumia. De Soton lisäksi hän on kitaristina Arwid W. & Arabian Kuu yhtyeessä. Hän säestää muun muassa Maya Paakkaria The Grand men -kokoonpanossa sekä esiintyy trubaduurina. Hän soittaa Jope Ruonansuun ja CMX:n ensimmäisillä albumeilla.

Lukkarinen on toiminut myös äänittäjänä, ääniteknikkona mm: Mark Harman, Sue Moreno, Robert Gordon.

## Diskografia
De Soto 
**My Thang* (1991)
**Friday Night* (1994)
**Party Time* (1998)
**Upright&Frozen Alive* (2009)
**Rocky Road*  (2019)
*"Highway Calls"(2023)
*Countryman (2023)

## Lähteet

## Aiheesta muualla
https://www.tepalukkarinen.com/
Leun

**Leun** on kaupunki Lahn-Dillin piirikunnassa Hessenin osavaltiossa keskisessä Saksassa. Se sijaitsee noin 55 kilometriä Frankfurt am Mainista luoteeseen.

## Maantiede
Leun sijaitsee Hessenin länsiosassa Lahn-joen laaksossa Taunus-vuoriston pohjoisosassa. Sen naapurikuntia ovat muun muassa Braunfels ja Solms. Leun koostuu viidestä kaupunginosasta: Biskirchen, Bissenberg, Lahnbahnhof, Leun ja Stockhausen.

## Historia
Leun on alueensa vanhimpia asutuksia, siitä on ensimmäinen asiakirjamaininta vuodelta 771. Paikkakunta sijaitsee vanhan kauppareitin varrella, ja oli siten merkittävä kauppapaikka keskiajalla. Leun kärsi tulvista, sotilaallisista konflikteista, nälänhädistä ja kulkutaudeista, mutta nousi aina jaloilleen. 1400-luvun lopulla Leun sai markkinaoikeudet, ja samaan aikaan rakennettiin kivisilta Lahn-joen yli. Sillan kautta kulki liikenne Wetzlarin ja Weilburgin välillä. Leun vaurastui ja kasvoi - Solmsin kreivit myönsivät sille kaupunkioikeudet 1664. Leuniin rakennettiin porvaristaloja, jotka ovat säilyneet muistona 1600-luvun kukoistuskaudesta. Rautatieyhteyden Leun sai 1863. Vuonna 1971 Leuniin liitettiin Biskirchen, Bissenberg ja Stockhausen.

## Talous ja liikenne
Leunin halki kulkee Bundesstraße 49. Lähin moottoritieyhteys on BAB 45. Leunissa on Braunfelsin ja Leunin rautatieasema Bahnhof Leun/Braunfels.

## Lähteet ja viitteet

## Aiheesta muualla
*Leun, Hessen, Saksa — Sunrise, Sunset and Daylength
Energiatase

**Energiatase** kuvaa primäärienergian muuntumista loppukulutukseksi. Taseessa erotellaan primäärienergian hankinta, varastomuutokset, energian tuotanto ja muunto, energian loppukulutus ja raaka-ainekäyttö.

## Lähteet
Talventähdet

**Talventähdet** (*Eranthis*) on leinikkikasvien (Ranunculaceae) heimoon kuuluva kasvisuku, jonka lajeja tavataan luonnonvaraisena Euraasiassa.

Talventähdet alkavat kukkia todella varhain, joskus jopa lumen aikana. Ne ovat muiden leinikkikasvien tapaan myrkyllisiä. Ne kannattaa istuttaa tuoreeseen ja ravinteikkaaseen maahan, joka ei saisi kuivua kesällä kovin helposti. Talventähdet tarvitsevat tavanomaisen kalkituksen, puolivarjoa tai varjoa ja niiden kasvuväli on 10–15 senttimetriä. Nämä kasvit istutetaan 5–10 senttimetrin syvyyteen.

Kenties tunnetuin laji on italiantalventähti (*Eranthis hyemalis*), joka kasvaa korkeintaan 12 senttimetrin korkuiseksi.

## Lajit
* *[[Eranthis albiflora]]*
* Turkintalventähti (*Eranthis cilicica*)
* Italiantalventähti (*Eranthis hyemalis*)
* *[[Eranthis lobulata]]*
* *[[Eranthis longistipitata]]*
* *[[Eranthis pinnatifida]]*
* *[[Eranthis sibirica]]*
* Vititalventähti (*Eranthis stellata*)
* *[[Eranthis byunsanensis]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Eranthis''
* Suomen Lajitietokeskus: Talventähdet – ''Eranthis''
Ha*Ash:n diskografia

**[[Ha*Ash]]:n** on yhdysvaltalainen latinopop-yhtye, joka on julkaissut viisi studioalbumia, 2 livealbumia, 1 EP:tä, 26 singleä, ja 23 musiikkivideota.

## Albumit

### Studioalbumit

### Livealbumit

### EP:t

## Singlet

### Promosinglet

### Other songs

### Toisena artistina

## Musiikkivideot

## Lähteet
Vuokko Hirvonen

**Vuokko Hirvonen** (*Láidde Risten Vuokko*, s. 1955 Utsjoki) on suomensaamelainen eläkkeellä oleva kirjallisuuden professori.

Hirvonen opiskeli Tampereen yliopiston yhteiskunnallisessa opetusjaostossa, josta hän valmistui sosionomiksi vuonna 1979. Tutkielman aihe oli saamelaislasten vanhempien suhtautuminen saamenkieliseen alkuopetukseen. Hirvonen toimi Utsjoen nuorisosihteerinä 1978–1989 ja Utsjoen saamelaislukion ja yläasteen saamen kielen lehtorin viransijaisena 1986–1987. Hän opiskeli saamen kieltä ja kirjallisuutta Oulun yliopistossa 1987–1991 ja Tromssan yliopistossa 1989–1990.

Hirvonen suoritti filosofian maisterin tutkinnon Oulun yliopistossa vuonna 1991 ja väitteli filosofian tohtoriksi vuonna 1999. Väitöskirjassaan *Sámeeatnama jienat. Sápmelaš nissona bálggis girječállin* hän tarkastelee kronologisessa järjestyksessä saamelaisten naiskirjailijoiden elämänuria neljän sukupolven tuotannon kautta. Väitöskirja on ensimmäinen saameksi kirjoitettu väitöskirja Suomessa. Väitöskirja on julkaistu suomeksi nimellä *Saamenmaan ääniä. Saamelaisnaisen tie kirjailijaksi*.

Hirvonen toimi Saamelaisessa korkeakoulussa (Sámi allaskuvla) Koutokeinossa saamen kielen lehtorina 1991–1993, saamen kielen ja kirjallisuuden apulaisprofessorina 1993–2007 ja saamelaisen kirjallisuuden ja koulututkimuksen professorina 2007–2017. Saamelaisen kirjallisuuden professorina Tromssan yliopistossa hän toimi 2011–2014.

Vuosina 2000–2003 Hirvonen johti Norjan tutkimusneuvoston hanketta, jossa arvioitiin Norjan peruskoulu-uudistusta vuodelta 1997. Opetustehtävissä Hirvonen on toiminut Oulun yliopiston Giellagas-instituutissa, Helsingin yliopistossa ja Uumajan yliopistossa.

Kirjallisuustieteen lisäksi hän on kiinnostunut tutkimuseettisistä kysymyksistä ja koulutustutkimuksesta. Uumajan yliopisto myönsi hänelle kunniatohtorin arvon ansioistaan koulutustutkimuksen parissa vuonna 2019. Oulun Yliopistoseura ry nimitti Hirvosen Oulun yliopiston vuoden alumniksi vuonna 2020.  

Kääntäjä Kaija Anttonen ja Vuokko Hirvonen käänsivät ja kokosivat saamelaisen kirjallisuuden uranuurtajan Pedar Jalvin tekstejä suomeksi: *Lumihiutaleita ja pieniä pakinoita* julkaistiin marraskuussa 2017.

Professori Rauna Kuokkanen ja Vuokko Hirvonen kirjoittivat kolmikielisen, saamelaisen kirjallisuuden perinnettä ja nykysuuntauksia käsittelevän artikkeliteoksen *Saamelainen kirjallisuus ennen ja nyt*, jonka Rovaniemen kaupunginkirjasto toimitti vuonna 2015.  

## Julkaisut
* 

* 

* 

* 

* 

## Lähteet
Bhangarhin linnake

**Bhangarhin linnake** on Intian Rajasthanin osavaltion Alwarin piirikunnassa sijaitseva 1600-luvulla rakennettu linnake. Linnakkeen rakennutti ruhtinas Madho Singh. Bhangarhin kaupungissa oli vuoteen 1720 mennessä noin 9000 asuinrakennusta, 1700-luvulla väkiluku romahti ja kaupunki autioitui. Väkiluvun laskusta ei ole varmaa tietoa, mutta sen oletetaan johtuvan joko Jai Singh II:n hyökkäyksestä vuonna 1720 tai vuoden 1783 nälänhädästä. Autioituneen kaupungin ja sitä vartioivan linnakkeen ympärille sijoittuu useita legendoja, jotka pyrkivät selittämään miksi alue hylättiin. Bhangarhin linnake on Intian tunnetuimpia kummituspaikkoja.

Yleisen kertomuksen mukaan rakastanut velho, joka koitti saada paikallisen prinsessan omakseen taikuudella olisi kironnut Bhangarhin epäonnistuttuaan.  Toisessa kertomuksessa hindulainen askeetti antoi luvan linnakkeen rakentamiselle kunhan se ei varjostaisi hänen asuinpaikkaansa. Sopimusta ei noudatettu, minkä takia askeetti kirosi Bhangarhin kylän ja linnakkeen.

Linnakkeeseen meno auringonlaskun jälkeen on kiellettyä Intian arkeologisista kohteista vastaavan viranomaisen määräyksestä. Kieltoa perustellaan villieläinten ja petollisen maaston aiheuttamilla vaaratilanteilla.

## Lähteet
Solms

**Solms** on kaupunki Lahn-Dillin piirikunnassa Hessenin osavaltiossa keskisessä Saksassa. Se sijaitsee noin 50 kilometriä Frankfurt am Mainista luoteeseen.

## Maantiede
Solms sijaitsee Hessenin länsiosassa Lahn-joen laaksossa. Lahn laskee Reinin kautta Pohjanmereen. Lahn-Dill-piirin pääkaupunki Wetzlar sijaitsee Solmsin itäpuolella. Solmsin kaupunginosat ovat etelästä lukien Oberndorf, Burgsolms, Albshausen, Niederbiel ja Oberbiel.

## Historia
Varhaisin asiakirjamaininta Solmsista on vuodelta 788 Lorschin luostarin lahjakirjassa. Kirjoitusasuna oli tuolloin Sulmissa. Nykyisen Solmsin muodostavat kylät kuuluivat vuosisatoja Solmsin kreivikuntaan. Solms-Braunfelsin ruhtinaskunta liittyi 1806 Nassaun herttuakuntaan. Solms liitettiin Preussin kuningaskuntaan jo 1815, ja se muodosti Wetzlarin kanssa Preussin eksklaavin aina vuoteen 1866, jolloin koko Nassau liitettiin Preussiin. Solmsin talouselämä alkoi kukoistaa kaivosteollisuuden myötä 1860-luvulla. Kaupungin talous myös näivettyi kaivostoiminnan tyrehdyttyä 1920-luvulla. Nykyinen Solms muodostettiin 1970-luvun suurten kuntaliitosten yhteydessä. Kaupunkioikeudet Solms sai 1978.

Solms oli kreivillinen ja ruhtinaallinen suku, jonka kaksi päähaaraa olivat Solms-Braunfels ja Solms-Lich-Hohensolms.

## Talous ja liikenne
Solmsissa harjoitetaan muun muassa koneenrakennusta ja metalliteollisuutta. Solms sijaitsee 317-kilometrisen Bundesstraße 49:n varrella. Tie alkaa Hessenin keskiosassa sijaitsevasta Alsfeldin kaupungista ja päättyy Langsurin maalaiskuntaan Luxemburgin rajalle. Lähin moottoritieyhteys on BAB 45, joka kulkee Solmsin itäpuolitse. Solms irrotettiin Saksan rautatieverkosta 1980-luvulla; aiemmin kaupungin alueella toimi kaksi rautatieliikennepaikkaa.

## Lähteet ja viitteet

## Aiheesta muualla
*Solms, Hessen, Saksa — Sunrise, Sunset and Daylength
Première Ligue

**Première Ligue** eli **Championnat de France féminin de football** on Ranskan korkein naisten sarjataso jalkapallossa. Ranskan jalkapalloliitto perusti sarjan 1974. Aluksi pelattiin alueellisissa lohkoissa ja mestaruus ratkaistiin pudotuspeleillä. Vuodesta 1992 lähtien sarjaa on pelattu yhdessä valtakunnallisessa lohkossa. Nykyään sarjassa pelaa 12 joukkuetta.

## Joukkueet kaudella 2025–2026
Ranskan naisten pääsarjan joukkueet kaudella 2024–2025:

## Mestarit

* 1975 – Stade de Reims
* 1976 – Stade de Reims
* 1977 – Stade de Reims
* 1978 – AS Etroeungt
* 1979 – AS Etroeungt
* 1980 – Stade de Reims
* 1981 – AS Etroeungt
* 1982 – Stade de Reims
* 1983 – VGA Saint-Maur
* 1984 – ASJ Soyaux
* 1985 – VGA Saint-Maur
* 1986 – VGA Saint-Maur
* 1987 – VGA Saint-Maur
* 1988 – VGA Saint-Maur
* 1989 – CS Saint-Brieuc
* 1990 – VGA Saint-Maur
* 1991 – FC Lyon
* 1992 – FCF Juvisy
* 1993 – FC Lyon
* 1994 – FCF Juvisy
* 1995 – FC Lyon
* 1996 – FCF Juvisy
* 1997 – FCF Juvisy
* 1998 – FC Lyon
* 1999 – Toulouse OAC
* 2000 – Toulouse OAC
* 2001 – Toulouse OAC
* 2002 – Toulouse FC
* 2003 – FCF Juvisy
* 2004 – Montpellier HSC
* 2005 – Montpellier HSC
* 2006 – FCF Juvisy
* 2007 – Olympique Lyonnais
* 2008 – Olympique Lyonnais
* 2009 – Olympique Lyonnais
* 2010 – Olympique Lyonnais
* 2011 – Olympique Lyonnais
* 2012 – Olympique Lyonnais
* 2013 – Olympique Lyonnais
* 2014 – Olympique Lyonnais
* 2015 – Olympique Lyonnais
* 2016 – Olympique Lyonnais
* 2017 – Olympique Lyonnais
* 2018 – Olympique Lyonnais
* 2019 – Olympique Lyonnais

## Lähteet
Stade de Reims (naiset)

**Stade de Reims** on ranskalainen naisten jalkapalloseura Reimsista. Seura perustettiin 1968 nimellä **FCF Reims**, ja kaksi vuotta myöhemmin siitä tuli Stade de Reimsin naisten joukkue. Se pelaa kaudella 2019–2020 maan korkeimmalla sarjatasolla. Stade de Reims on voittanut viisi Ranskan mestaruutta.

## Saavutukset
* Ranskan mestaruus
** 1975, 1976, 1977, 1980, 1982

## Lähteet
Bad Mergentheim

**Bad Mergentheim** (tai **Mergentheim** ennen vuotta 1926) on Saksan Baden-Württembergin osavaltiossa sijaitseva kaupunki, jossa asui kesäkuun 2022 lopussa 24&nbsp;510 henkeä. Kaupunki siirtyi Saksalaisen ritarikunnan omistukseen 1200-luvulla, ja vuosina 1525–1809 se toimi ritarikunnan tukikohtana. Mergentheimissa sijaitsee useita keskiaikaisia rakennuksia sekä ritarikunnan linnoitus.

Bad Mergentheim kehittyi kylpyläkaupungiksi 1800-luvulla, jolloin eräs paimen havaitsi paikallisen lähteen veden olevan mineraalipitoista. Toisessa maailmansodassa kaupungissa toimi sotilassairaala, jonka vuoksi se säästyi raskaimmalta pommitukselta.

## Maantiede
### Ilmasto

## Lähteet

## Aiheesta muualla

*Kaupungin verkkosivut
The Plant List

**The Plant List** oli luettelo kasvien tieteellisistä nimistä. Sen ovat luoneet Kew Gardens ja Missouri Botanical Garden. Se julkaistiin vuonna 2010. Sen oli tarkoitus olla kattava luettelo kaikista tunnetuista kasvilajien nimistä. Sitä ei ole päivitetty vuoden 2013 jälkeen ja sen korvaa World Flora Online. 

Lokakuussa 2012 käynnistettiin seuraava hanke World Flora Online, jonka tavoitteena on julkaista kaikkien tunnettujen kasvien online-kasvisto vuoteen 2020 mennessä. Tämä on YK: n biologista monimuotoisuutta koskevan yleissopimuksen projekti, jonka tavoitteena on pysäyttää kasvilajien häviäminen maailmanlaajuisesti vuoteen 2020 mennessä. Sen suunnitteli vuonna 2012 neljää instituutiota edustava ryhmä; Missouri Botanical Garden, New York Botanical Garden, Royal Botanic Garden Edinburgh ja Royal Botanic Gardens, Kew. 

Kew on mukana myös täydentävässä hankkeessa nimeltään International Plant Names Index. IPNI:n tarkoituksena on antaa tietoja julkaisuista, eikä sen tarkoituksena ole määritellä hyväksyttyjä nimiä.

The Plant List sisältää lajitasolla 1&nbsp;064&nbsp;035 tieteellistä nimeä, joista 350&nbsp;699 on hyväksyttyjä nimiä. Lajit kuuluvat 642 kasviheimoon ja 17&nbsp;020 kasvisukuun. Hyväksyttyjä lajeja on 350&nbsp;699 ja näille lajeille 470&nbsp;624 synonyymiä, mikä viittaa siihen, että moniin lajeihin on viitattu useammalla kuin yhdellä nimellä. Luettelossa on vielä 243&nbsp;000 nimeä, jotka ovat "ratkaisematta", mikä tarkoittaa, että kasvitieteilijät eivät ole toistaiseksi pystyneet selvittämään, ovatko ne erillisiä lajeja vai synonyyminimiä 350&nbsp;699 lajille.  

## Lähteet
Serie A:n kausi 2000–2001

**Serie A:n kausi 2000–2001** on italialaisen jalkapalloilun pääsarjan Serie A:n 99. kausi. Kausi alkoi 30. syyskuuta 2000 ja päättyi 17. kesäkuuta 2001.

## Sarjataulukko

## Lähteet
*
Osterholz-Scharmbeck

**Osterholz-Scharmbeck** on kaupunki Osterholzin piirissä, Ala-Saksin osavaltiossa Saksassa. Osterholz-Scharmbeck sijaitsee Bremenin ja Bremerhavenin kaupunkien välissä. Kaupungissa oli 30 300 asukasta vuonna 2018.

## Tunnettuja osterholz-scharmbeckilaisia
* Roland Baar (1965 - 2018) olympiatason soutaja
* Bodo Ramelow (s. 1956) poliitikko (vasemmistopuolue Linke), vuodesta 2014 lähtien Thüringenin osavaltiopääministeri

## Lähteet
# https://www.osterholz-scharmbeck.de/ (saksaksi)

## Aiheesta muualla
Tuoksuköynnös

**Tuoksuköynnös** (*Stephanotis floribunda*) on oleanterikasvien heimoon kuuluva köynnöskasvi, jota käytetään huonekasvina. Se on kotoisin Madagaskarilta.

Tuoksuköynnös on nopeakasvuinen. Luonnossa versot voivat kasvaa 6–10 metrin pituisiksi. Tuoksuköynnöksellä on paksut, nahkeat ja tummanvihreät lehdet, jotka kasvavat 10 senttimetriä pitkiksi. Ne ovat muodoltaan soikeat. Kasvin kukat ovat valkoiset ja 2–3 senttimetriä pitkät. Niiden tuoksu on voimakas. Kukat kasvavat lehtihangoissa. Kukinnan jälkeen kasviin kehittyy hedelmiä. Niitä voi tulla myös huonekasvina kasvatettavaan kasviin. Niiden väri vaihtuu vihreästä keltaiseen.

Huonekasvina tuoksuköynnös vaatii paljon valoa. Multa kastellaan märäksi, mutta annetaan kuivahtaa ennen seuraavaa kastelukertaa. Kasviravinnetta voi antaa keväästä syksyyn. Tuoksuköynnöstä on hyvä sumuttaa silloin tällöin. Kasvia voi lisätä keväisin varsipistokkaista.

## Lähteet

## Aiheesta muualla
* Puutarha.net: Tuoksuköynnös
Bodo Ramelow

**Bodo Ramelow** (s. 16. helmikuu 1956, Osterholz-Scharmbeck, Ala-Saksi, Länsi-Saksa) on Saksan vasemmistopuolueen poliitikko. Hän on toiminut vuodesta 2014 Thüringenin pääministerinä. Aiemmin hän toimi aiemmin Thüringenin maapäivien vasemmistopuolueen parlamenttiryhmän puheenjohtajana. Ramelow on naimisissa ja hänellä on kaksi lasta.

## Poliittinen ura

### Ura ennen osavaltiopääministeriyttä
Ramelow on syntynyt ja kasvanut Länsi-Saksan puolella. Hän kouluttautui vähittäiskauppiaaksi ja työskenteli 1980-luvulla muun muassa kaupan ammattiliitossa ja pankissa. Ramelow muutti Thüringeniin, entiseen Itä-Saksaan, Saksojen yhdistyessä vuonna 1990. Thüringenissä hänestä tuli Itä-Saksan entisen hallitsevan kommunistipuolueen SED:in seuraajan Demokraattisen sosialismin puolueen (PDS) jäsen. Ensimmäisen kerran Ramelow valittiin Thüringenin maapäiville vuonna 1999, ja vuonna 2001 hän nousi puolueensa parlamenttiryhmän puheenjohtajaksi. 

Helmikuussa 2004 Ramelow valittiin puolueensa pääehdokkaaksi seuraavissa osavaltiovaaleissa. Kesäkuussa 2004 PSD sai historiansa parhaimman tuloksen Saksojen yhdistymisen jälkeen, saaden 26,7 prosenttia äänistä Thüringian osavaltiovaaleissa. Ramelow valittiin uudelleen myös puolueensa puheenjohtajaksi Thüringenin osavaltiossa. 

Kesäkuun alussa 2005 Ramelow oli yksi neuvottelijoista PDS:n ja WASG:n yhdistymisessä yhdeksi puolueeksi. WASG eli "Vaalivaihtoehto - Työ ja Sosiaalinen oikeudenmukaisuus" oli SPD:sta eronnut vasemmistosiipi. Neuvottelujen tuloksena syntyi vasemmistopuolue Linke, joka aloitti virallisesti toimintansa vuonna 2007. Vuoden 2005 syyskuussa Ramelow valittiin uuden puoleen varapuheenjohtajaksi Saksan liittopäiville. Hän johti puolueen uudelleen toiseksi suurimmaksi vuoden 2009 Thüringenin osavaltiovaaleissa 27,4 prosenttiyksikön kannatuksella.

### Nouseminen Thüringenin pääministeriksi
Vuoden 2014 osavaltiovaaleissa syyskuussa Ramelow valittiin Thüringenin maapäivillä osavaltiopääministeriksi. Hän muodosti hallituksen sosialidemokraattien eli SPD:n ja Vihreiden kanssa, jotka tukivat pääministeriyttä. Kyseessä on ensimmäinen kerta Saksojen yhdistymisen jälkeen, kun Linke sai osavaltiopääministerin paikan. 

Ramelow johti puolueensa vaalivoittoon vuoden 2019 osavaltiovaaleissa ja Linke nousi ensimmäistä kertaa minkään osavaltion suurimmaksi puolueeksi yli 30 prosentin kannatuksella.

## Lähteet
# https://www.landesregierung-thueringen.de/mp/mp/  (saksaksi)
# https://www.reuters.com/article/us-germany-politics-left-vote/german-state-elects-reform-communist-leader-in-historic-shift-idUSKCN0JJ0SF20141205 (englanniksi)
Bombay Jayashri

**Bombay Jayashri Ramnath** on intialainen karnaattisen musiikin laulaja.

Jayashri syntyi Kolkatassa musikaaliseen sukuun. Hänen vanhempansa ovat Seethalakshmy ja N. N. Subramaniam, joista molemmat ovat sekä esiintyjiä että musiikinopettajia. Hän saikin varhaisimman musiikkikasvatuksensa vanhemmiltaan. Mumbaihin muutettuaan hän jatkoi musiikkiopintojaan Pandit Mahavir Jaipurwalen, T. R. Balamanin ja Ajay Pohankarin johdolla; hän sai siellä opetusta myös bharatanatyamtanssissa Mahalingam Pillailta ja Kalyanasundaram Pillailta. Vuonna 1989 Jayashri muutti Chennaihin karnaattisen musiikin edistyneitä opintoja varten. Hän sai siellä opetusta viulisti Lalgudi Jayaramanilta ja opiskeli lisäksi vinansoittoa.

Jayashrin esiintymispaikkoja Intiassa ovat olleet muiden muassa Rashtrapati Bhavan ja Kansallinen esittävien taiteiden keskus. Ulkomailla hän on esiintynyt esimerkiksi Sydneyn oopperatalossa sekä Carnegie Hallissa, jossa esiintyneistä karnaattisista muusikoista hän oli M. S. Subbulakshmin jälkeen toinen. Jayashrin kansainvälisiä yhteistyökumppaneita ovat olleet muiden muassa Hisham Abbas ja Eero Hämeenniemi. Vuonna 2008 laulaja esiintyi ensimmäisessä karnaattisesta musiikista tehdyssä elokuvassa (*[[Margazhi Raagam]]*).

Jayashri on tehnyt musiikkia musikaaleja, elokuvia, näyttämöesityksiä ja omia albumeitaan varten. Hän kirjoitti ja esitti *[[Piin elämä (elokuva)|Piin elämä]]* -elokuvaa varten laulun "Pi's Lullaby", jolla sai vuonna 2012 Oscar-ehdokkuuden. Opetustyötä Jayashri on tehnyt Sangeet Natak Akademissa ja Goan yliopistossa. Lasten opetusta varten hän perusti vuonna 2014 Hitham-säätiön. Hän myös perusti T. M. Krishnan ja Youth Association for Classical Musicin kanssa vuosittaisen, kerrallaan viikon kestävän Svanubhava-tapahtuman Chennaissa. Hän on ollut mukana kirjoittamassa kahta kirjaa: *Professor Sambamoorthy: The Visionary Musicologist* (muut kirjoittajat T. M. Krishna, Sanjay Subrahmanyam) ja *Voices Within* (muut kirjoittajat T. M. Krishna, Mythili Chandrasekar).

## Lähteet
Ja Morant

**Temetrius Jamel "Ja" Morant** (s. 10. elokuuta 1999) on yhdysvaltalainen koripalloilija, joka pelaa pelintekijänä. Hän edustaa NBA-liigassa pelaavaa Memphis Grizzliesiä. Hän on pituudeltaan 188&nbsp;cm.

Morant pelasi kausina 2017–2019 Murray State Universityn joukkueessa. Memphis Grizzlies varasi hänet NBA:han toisella vuorolla .

Ensimmäisen NBA-ottelun Morant pelasi Miami Heatia vastaan. Hän pelasi 25 minuuttia, jonka aikana hän teki 14 pistettä, antoi 4 koriin johtanutta syöttöä ja otti 4 levypalloa. 

Morant voitti kauden 2019–2020 NBA:n vuoden tulokkaan palkinnon.

Morant oli myös mukana vuoden 2022 All Stars -ottelussa. Hän pelasi Team Durantissa. 

## Lähteet
Pitkänokkapyy

**Pitkänokkapyy** (*Rhizothera longirostris*) on aitokanoihin kuuluva lintulaji. Lajia tavataan Kaakkois-Aasiasta.

## Koko ja ulkonäkö
Pitkänokkapyy on suhteellisen suurikokoinen kanalintu ja voi kasvaa 30&ndash;37 cm pitkäksi. Ruumiinrakenteeltaan se on tukevahko. Lajin sukupuolet eroavat hieman toisistaan ulkonäöltään. Pitkänokkapyykoiraan pää ja kurkku ovat ruosteenruskeat ja selkä ja siivet ovat mustan- ja ruskeankirjavat. Rinnassa on leveä harmaa juova ja vatsa on valkoista alavatssa lukuun ottamatta ruosteenruskea. Naaras muistuttaa koirasta, mutta siltä puuttuu harmaa juova rinnasta ja valkoinen alaperä. Pitkänokkapyyn nokka on pitkä, tukeva ja hieman alaspäin kaartunut.

## Levinneisyys ja elinympäristö
Pitkänokkapyytä tavataan Thaimaan eteläosista, Myanmarista, Malesiaasta sekä Indonesiasta Jaavan ja Borneon saarilta. Linnun elinympäristöä ovat metsien pohjakerrokset. Erityisesti se viihtyy metsissä, joissa kasvaa siipipuita ja bambuja. Ne viettävät piileskelevää elämää ja liikkuvat yksin tai pareittain. Pitkänokkapyyn ravintoa ovat marjat, siemenet, ruohot ja hyönteiset. IUCN luokittelee pitkänokkapyyn silmälläpidettäväksi lajiksi. Kantaa uhkaavat elinympäristöjen väheneminen ja lintujen pyydystäminen.

## Lähteet
Saint-Martin (täsmennyssivu)

**Saint-Martin** voi tarkoittaa seuraavia:

## Paikkoja

* Saint-Martin, *Sint Maarten*, Ranskan ja Alankomaiden kesken jaettu Pienten Antillien saari
* Saint-Martinin yhteisö, Ranskan merentakainen paikallishallintoalue Saint-Martinin saarella
* Saint-Martin-d’Ardèche, kunta Ardèchen departementissa Ranskassa
* Saint-Martin-de-Belleville, entinen kunta Savoien departementissa Ranskassa, nykyisin osa Les Bellevillen kuntaa
* Saint-Martin-des-Besaces, entinen kunta Calvadosin departementissa Ranskassa, nykyisin osa Souleuvre-en-Bocagen kuntaa
* Saint-Martin-de-Boscherville, kunta Seine-Maritimen departementissa Ranskassa
* Saint-Martin-des-Champs, kunta Finistèren departementissa Ranskassa
* Saint-Martin-d’Hères, kunta Isèren departementissa Ranskassa
* Saint-Martin-de-Londres, kunta Hérault’n departementissa Ranskassa
* Saint-Martin-de-la-Mer, kunta Côte-d'Orin departementissa Ranskassa
* Saint-Martin-du-Puy, kunta Gironden departementissa Ranskassa
* Saint-Martin-du-Puy, kunta Nièvren departementissa Ranskassa
* Saint-Martin-d’Uriage, kunta Isèren departementissa Ranskassa
* Saint-Martin-du-Var, kunta Alpes-Maritimesin departementissa Ranskassa
* Saint-Martin-sur-Écaillon, kunta Nordin departementissa Ranskassa
* Saint-Martin-Vésubie, kunta Alpes-Maritimesin departementissa Ranskassa 
* Puy-Saint-Martin, kunta Drômen departementissa Ranskassa
* Canal Saint-Martin, kanava Pariisissa

## Henkilöitä

* Saint Martin, *Pyhä Martti*, Martinus Toursilainen (316–397), roomalainen tribuunin poika, Toursin piispa ja pyhimys, jonka mukaan Saint-Martin -nimiset paikat ovat saaneet nimensä
* Louis-Claude de Saint-Martin (1743–1803), ranskalainen mystillinen filosofi.
Toyoda

**Toyoda** on seuraavien japanilaisten henkilöiden sukunimi:

*Akio Toyoda (s. 1956), Toyota-yhtiön toimitusjohtaja
*Eiji Toyoda (1913–2003), Toyota-yhtiön toimitusjohtaja
*Hisakichi Toyoda (1912–1976), uimari, olympiavoittaja
*Kiichirō Toyoda (1894–1952), autonvalmistaja Toyotan perustaja
*Nayuha Toyoda (s. 1986), jalkapalloilija
*Sakichi Toyoda (1867–1930), keksijä ja alkuperäisen Toyota Industries -yhtiön perustaja
*Shōichirō Toyoda (1925–2023), Toyota-yhtiön toimitusjohtaja
*Soemu Toyoda (1885–1957), amiraali
*Teijirō Toyoda (1885–1961), amiraali, Japanin ulkoministeri
*Yōhei Toyoda (s. 1985), jalkapalloilija
Paini kesäolympialaisissa 2020 – miesten vapaapainin 57 kg

**Miesten 57 kg painoluokka [[Paini kesäolympialaisissa 2020|vapaapainissa]] [[Kesäolympialaiset 2020|Tokion olympialaisissa 2020]]** kilpaillaan 4.–5. elokuuta Makuhari Messe Hall A:ssa. Kilpailuun osallistuu 16 painijaa.

## Karsinnat
Olympiaturnaukseen osallistuu 16 painijaa. Karsinnat on jaettu kolmeen vaiheeseen. Ensimmäisessä vaiheessa on MM-kilpailut 2019, joista pääsee mukaan kuusi parasta urheilijaa. Toinen vaihe koostuu neljästä alueellisesta karsintaturnauksesta, joista jokaisesta pääsee kaksi urheilijaa. Alueet ovat Aasia, Amerikka, Eurooppa sekä Oseania ja Afrikka, jotka on yhdistetty yhdeksi alueeksi. Kolmas vaihe on maailmanlaajuinen karsintaturnaus, josta olympialaisiin pääsee kaksi painijaa. Yhdestä maasta saa osallistua korkeintaan yksi urheilija turnaukseen. Samoin maat, jotka ovat aikaisemmassa vaiheessa saaneet urheilijan olympiaturnauksiin, eivät saa osallistua kyseisen vaiheen kilpailuihin.

1 Paikan maalleen varmistaneet painijat: maan olympiakomitea voi kuitenkin lähettää olympialaisiin toisen painijan.

## Lähteet
Dpkg

**dpkg** (*Debian Package Manager*) on Debianin paketinhallintajärjestelmän ohjelma, jota käytetään ohjelmapakettien asentamiseen, poistamiseen ja hallinnoimiseen.

Toisin kuin eräät muut se ei lataa automaattisesti paketteja tai niiden riippuvuuksia.

Ohjelman on alun perin kehittänyt Ian Murdock.

## Esimerkki
Ohjelmapaketin asentaminen:

```
dpkg -i tiedosto.deb
```


Asennetun paketin poistaminen:

```
dpkg -r pakettinimi
```


Asennettujen pakettien version ja muiden tietojen listaaminen:

```
dpkg -l paketti
```


Paketin asentamien tiedostojen listaaminen:

```
dpkg -L paketti
```


## Katso myös
* APT
* aptitude
* Synaptic

## Lähteet
Viitavaahtera

**Viitavaahtera** (*Acer barbinerve*) on saippuamarjakasvien (Sapindaceae) heimoon ja vaahteroiden (*Acer*) sukuun kuuluva puu- tai pensaslaji. Se kasvaa 3–4 metrin korkuiseksi ja on kotoisin Mantšuriasta, Korean niemimaalta ja Vladivostokin ympäristöstä. Se muistuttaa kasvutavaltaan euroopanpähkinäpensasta (*Corylus avellana*) ja sen lehdet ovat kolmi- tai viisihalkoiset ja herttatyviset. Viitavaahteran syysväritys on keltainen tai oranssi.

## Lähteet
Kevätvuohenjuuri

**Kevätvuohenjuuri** (*Doronicum orientale*) on asterikasvien (Asteraceae) heimoon kuuluva kasvilaji. 

Kevätvuohenjuurta kasvaa luonnonvaraisena Etelä-Euroopassa, Turkissa ja Kaukasuksella.

Kevätvuohenjuuren korkeus on 30–50 senttimetriä ja leveys 50 senttimetriä. Sen kukinnot ovat keltaisia ja päivänkakkaramaisia, kasvi kukkii ne touko-kesäkuussa. Kevätvuohenjuuren erottaa esimerkiksi pikkuvuohenjuuresta (*Doronicum columnae*) sen maanalaisten rönsyjen avulla. Kevätvuohenjuuri on yleensä melko terve ja sopii hyvin leikkokukaksi. 

## Lähteet
Hypselobarbus dobsoni

**Hypselobarbus dobsoni** on karppien heimoon (Cyprinidae) heimoon kuuluva intialainen makean veden kalalaji.  Se kasvaa yleensä noin 20 senttimetrin mittaiseksi. 

Kala elää ylänköalueiden suurissa ja syvissä joissa. Aikuiset piileksivät lohkareiden ja kielekkeidn alla. Kala syö kuollutta kasvimateriaalia.

## Lähteet
David Gordon Green

**David Gordon Green** (s. 9. huhtikuuta 1975 Little Rock, Arkansas, Yhdysvallat) on yhdysvaltalainen elokuvaohjaaja, elokuvatuottaja, televisiotuottaja ja käsikirjoittaja. Hän on ohjannut komediaelokuvan *[[Pineapple Express – ohutta yläpilveä]]* (2008) ja ohjasi sekä tuotti draamaelokuvan *[[Joe (elokuva)|Joe]]* (2013).

Sittemmin Green on ohjannut ja käsikirjoittanut kauhuelokuvia: *[[Halloween (elokuvasarja)|Halloween]]*-elokuvasarjan yhdestoista osa *[[Halloween (vuoden_2018_elokuva)|Halloween]]* sai ensi-iltansa vuonna 2018 ja sen suora jatko-osa *[[Halloween Kills]]* kaksi vuotta myöhemmin. Green käsikirjoitti *Halloween*-elokuvan Jeff Fradleyn ja Danny McBriden kanssa sekä jatko-osan McBriden ja Scott Teemsin kanssa. Trilogian päätösosa *[[Halloween Ends]]* sai ensi-iltansa vuonna 2022. *Halloween*-elokuvien jälkeen hän on ohjaajana ja käsikirjoittana uudessa *Manaaja*-trilogiassa, joista ensimmäinen osa ** sai ensi-iltansa lokakuussa vuonna 2023.

## Filmografia

## Lähteet
Vidimir

**Vidimir** (k. 473) oli Pannonian ostrogoottien kuningas. Vidimir oli kuningas Vandalariuksen poika, ja jakoi kuninkuuden veljiensä Valamirin ja Theodemirin kanssa. Vidimir hallitsi ostrogoottien valtakunnan keskisiä osia, jotka sijaitsivat nykyisen Slavonian alueella.

Kun ostrogootit jättivät Pannonian, siirtyi Vidimir Italiaan, jossa hän kärsi useita tappioita taisteluissa. Jordanesin mukaan keisari Glycerius lähetti Vidimirin kuoltua tämän pojan – jonka nimi oli myös Vidimir – heimoineen Galliaan, jossa he asettuivat Limousineen.

## Lähteet
Luettelo Suomen hotelleista

**Luettelo Suomen hotelleista** sisältää tietoja nykyisistä  ja jo vuosikymmeniä sitten lopettaneista hotelleista. 

Jotkin hotellikiinteistöt saattavat esiintyä taulukossa useampaan kertaan eri aikojen hotellinimillä.

Vasemmassa sarakkeessa hotellien nimet esitetään pääosin lyhyessä muodossaan, ilman etu- tai loppuliitteitä kuten "Hotelli”, "Original Sokos Hotel" tai ”Congress Wellness Spa”. Joskus lisäsanat ovat välttämättömiä erottamaan samantapaisia nimiä, kuten *Holiday Inn Tampere Central Station* ja *Scandic Tampere Station*.

## Lähteet
*
*

### Viitteet
Teollisuuden Palkansaajat TP

**Teollisuuden palkansaajat TP ry** on jäsenliittojensa tutkimus-, yhteistyö- ja vaikuttamisjärjestö. TP:ssa on 15 ammattiliittoa kaikista kolmesta palkansaajien keskusjärjestöstä. TP:n liittojen edustamilla aloilla työskentelee noin 400 000 palkansaajaa. TP:n pääsihteerinä toimii PhD Merja Jutila Roon ja puheenjohtajana kaudella 2025–2026 Suomen Elintarviketyöläisten Liitto SEL ry:n puheenjohtaja Veli-Matti Kuntonen.

TP:n tutkimustoiminnan keskiössä on julkaisusarja Edistys, joka esittää konkreettisia ratkaisuehdotuksia poliittisen päätöksenteon tueksi erityisesti teknologiseen kehitykseen, teollisuuteen ja osaamiseen liittyvissä kysymyksissä.

## TP:n jäsenliitot

## Johto

Teollisuuden Palkansaajat TP ry:n toimintaa johtaa hallitus, jonka puheenjohtajuus kiertää kahden vuoden välein eri keskusjärjestöistä olevien liittopuheenjohtajien kesken. Nykyistä pääsihteeriä Merja Jutila Roonia (7/2019–) edelsi pääsihteerit Matti Hirvola (1/2017–7/2019), Ismo Kokko (1/2016–12/2016) ja Markku Laine (2/2014–12/2015) sekä elinkeino- ja edunvalvonta-asiamies Jouko Ahonen (5/2011–1/2014).

## Edistys-julkaisusarja
Edistys on Teollisuuden Palkansaajat TP ry:n julkaisusarja, joka visioi tulevaisuutta, tuottaa uusia näkökulmia yhteiskunnalliseen keskusteluun ja esittää konkreettisia ratkaisuehdotuksia poliittisen päätöksenteon tueksi. Julkaisusarjan jatkuvia teemoja ovat työn ja työelämän murros, koulutus ja osaaminen, teknologinen kehitys ja innovaatiovetoinen kasvu sekä teollisuuden kilpailukyky. Edistys-julkaisusarjassa on julkaistu vaihtuvin teemoin raportteja, analyysejä ja katsauksia suomalaisista työmarkkinoista ja työelämästä.

## Aiheesta muualla
* Edistys-julkaisusarja Teollisuuden Palkansaajien verkkosivuilla
Salfit

**Salfit** on kaupunki Palestiinan Länsirannalla.  Kaupungin asukasluku oli vuonna 2018 arviolta 11&nbsp;074.

## Maantiede

Salfit sijaitsee Palestiinan Länsirannalla Salfitin kuvernoraatissa. Salfit on kuvernoraatin ainoa kaupunki. Sen naapuripaikkakuntia ovat Al Lubbah as Sharqiya ja Iskaka idässä, Bani Zeid ash Sharqiya ja 'Ammuriyya etelässä, Farkah ja Bruqin lännessä, sekä Haris, Kifl Haris ja Marda pohjoisessa. Salfitin korkeus merenpinnasta on 522 metriä. 

Ympäröivällä seudulla sijaitsee useita lähteitä. Aivan kaupungin vieressä sijaitsee Israelin siirtokuntia, kuten Ariel.

Salfitin vuotuinen sadanta on 649,5 mm ja vuoden keskilämpötila 17,4&nbsp;°C.

## Historia

Salfitin historia ulottuu 1500-luvulle ennen ajanlaskun alkua, jolloin aluetta asuttivat kanaanilaiset. Seudulla on useita arkeologisia kohteita. Alue on tunnettu vanhastaan viinirypäleiden ja viikunoiden tuotantoalueena. Kaupungissa on tuotettu vanhastaan myös viiniä. Itse nimi Salfit koostuu kahdesta osasta; *sal* viittaa koreihin ja *fit* rypäleisiin. Huomattava suku kaupungissa on Bani Nimra. Toinen on Al 'Abbas, jonka jäsenten sanotaan saapuneen aikanaan Hijazin alueelta Arabian niemimaalta.

## Talous
Salfit on monien sitä ympäröivien kylien hallinnollinen ja taloudellinen keskus. Vuonna 2012 Salfitin työssäkäyvästä väestöstä 30&nbsp;% oli työllistynyt maataloudessa, 20&nbsp;% hallinnossa tai yksityisellä alalla, 15&nbsp;% kaupanalalla, 15&nbsp;% Israelin työmarkkinoilla, 15&nbsp;% palveluissa ja 5&nbsp;% teollisuudessa. Samana vuonna työttömyysaste oli 24&nbsp;%. Maatalouden saralla Salfit tunnetaan etenkin oliiveista. Kaupunki on yksi suurimmista oliivien tuotantopaikoista Länsirannalla ja vuosittain oliiveja kasvatetaan noin 1&nbsp;500 tonnia. Alueella kasvatetaan myös esimerkiksi kasviksia ja hedelmiä.

## Väestö
Salfitin asukasluku oli Palestiinan tilastokeskuksen vuoden 2018 arvion mukaan 25&nbsp;949. Vuonna 2007 vastaava luku oli 11&nbsp;074. Vuonna 2007 sen asukasluku oli 8&nbsp;905.

Kaupungissa toimii al-Qudsin avoimen yliopiston kampus.

## Lähteet

## Aiheesta muualla
Jason Blum

**Jason Ferus Blum** (s. 20. helmikuuta 1969 Los Angeles, Kalifornia) on yhdysvaltalainen elokuvatuottaja. Hän on Blumhouse Productions-tuotantoyhtiön perustaja ja toimitusjohtaja. Elokuvayhtiö on tuottanut lukuisia elokuvia kuten *[[Paranormal Activity]]*, *[[Sinister]]*, *[[Happy Death Day]]*, *[[Halloween (vuoden 2018 elokuva)|Halloween]]* ja .

Blum oli ehdolla parhaan elokuvan Oscar-palkinto-kategoriassa elokuvilla *[[Whiplash (elokuva)|Whiplash]]* (2014), *[[Get Out (elokuva)|Get Out]]* (2017) ja *[[BlacKkKlansman]]* (2018).
Hän sai vuonna 2014 Emmy-palkinnon parhaasta televisioelokuvasta *[[The Normal Heart]]* (2014). Hän voitti Emmy-palkinnon dokumentti-minisarjalla *[[The Jinx (minisarja)|The Jinx]]* (2015).

## Lähteet